stanford-oval/wikipedia huggingface dataset:
Luettelo televisiosarjan Salatut elämät yrityksistä, tuotemerkeistä ja puolueista
Muut yritykset ja tuotemerkit > Torture

Torture oli mobiilipeli, jonka Joonatan Sievinen kehitti, mutta pelin alkuperäinen omistaja oli Mikko Kannas. Eräässä vuonna 2013 esitetyssä jaksossa Torture oli kolmanneksi ladatuin mobiilipeli.
Muut yritykset ja tuotemerkit > Tähtikuvio / Komeetta Oy

Tähtikuvio oli vuonna 2002 sarjassa nähty levy-yhtiö, johon Teemu Korhonen ja Inka Haapala lähettivät musiikkiaan. Levy-yhtiön pomo oli K-P Virtanen. K-P palkkasi nuoret artistit talliinsa, mutta antoi pian potkut Teemulle ja pakotti Inkan laulamaan humppamusiikkia taiteilijanimellä Inka-Liina. Myöhemmin K-P työskenteli Komeetta Oy:n nimissä ja yritti saada Teemun tekemään kanssaan viiden vuoden sopimuksen. K-P olisi kuitenkin saanut Teemun levytuotot kokonaan itselleen ja Teemulle olisi jäänyt vain hieman yli tuhannen euron kuukausipalkka. Kyseinen juoni paljastui Teemulle, eikä hän allekirjoittanut sopimusta.
Muut yritykset ja tuotemerkit > Vermon ravirata

Vermon ravirata on sarjassa esiintyvä ravirata, jossa työskentelee Pena ja muita sarjassa tuntemattomia henkilöitä. Aki Nikkinen tekee viinibisnestä raviradan johdon kanssa. Kyseessä on Hippoksen sponsoroima tapahtumapaikka.
Muut yritykset ja tuotemerkit > Viihdeguru

Viihdeguru oli ohjelmatoimisto, joka järjesti Ismo Laitelan ja Ossi Puolakan Duo Osmo -yhtyeen iltoja. Viihdegurussa työskennellyt Hake Hautala huijasi Ismolta ja Ossilta iltojen tulot, jotka Hake sai ennakkomaksulla.
Muut yritykset ja tuotemerkit > Viljasen antiikki

Viljasen antiikki oli Seppo Taalasmaan hyvän ystävän, Martti Viljasen antiikkiliike. Martin kuoltua Seppo peri antiikkiliikkeen jäämistön, jota varten Ulla vuokrasi Sepolle varaston. Jäämistön seasta löytyi Ullan kirjoittama kirje, josta paljastui, ettei Elina olekaan Sepon vaan Martin tytär.
Muut yritykset ja tuotemerkit > Vinotar

Vinotar oli alun perin Aki Nikkisen ja myöhemmin hänen tyttärensä Alissa Nikkisen omistama, viinejä myyvä maahantuontiyritys, joka toimi majatalo Amandan yhteydessä, Day Span entisissä tiloissa. Se nähtiin sarjassa ensimmäisen kerran syksyllä 2014, jolloin Aki vielä omisti firman. Joonatan Sievinen ja Eva Tamminen työskentelivät Vinottaressa, mutta ovat lopettaneet työnsä. Elias Vikstedt oli töissä Vinottaressa ennen kuolemaansa ja teki viinitilausyhteistyötä Moosessa työskentelevän Lari Väänäsen kanssa.
Toukokuussa 2017 selvisi, ettei Alissan omistamaa Vinotarta enää käytännössä ole olemassa ja Akin uusi viiniyritys vei Vinottaren paikan majatalo Amandan vuokraamassa liiketilassa. Akin uusi viiniyritys toimii myös Vinotar-nimellä. Hän sai kaikki entisen Vinottaren asiakkaat uuden viiniyrityksensä asiakkaiksi.
Puolueet > KKI

KKI eli Koti, kirkko ja isänmaa oli Kristo Päivisen johtama fasistipuolue. Seppo Taalasmaa aikoi liittyä puolueeseen, mutta Maarit Salin sai hänet toisiin aatoksiin kerrottuaan, että KKI:n tavoitteena on tehdä Suomesta täydellinen poliisivaltio. Kristo tuli valituksi eduskuntaan, mutta Seppo ei suuremmasta äänisaaliistaan huolimatta, sillä Kristo sai äänestyksessä vaaliliiton vuoksi suuremman suhdeluvun. Kristo kuitenkin joutui myöhemmin eroamaan kansanedustajan virasta Juulia Aution painostuksen myötä.
Puolueet > Suomen agraaripuolue

Suomen agraaripuolue on maaseudun asioita ajava puolue. Agraaripuolue yritti alun perin houkutella Seppo Taalasmaata eduskuntavaaliehdokkaakseen, mutta hän kieltäytyi.
Puolueet > Totuus-puolue

Pyrkiessään eduskuntaan Seppo Taalasmaa oli Totuus-puolueen kansanedustajaehdokas numerolla 209. Puolue oli ollut uinuvassa tilassa, mutta oli jälleen aktivoitunut eduskuntavaalien alla. Sarjan hahmoista myös Eero Vanala oli puolueen jäsen. Seppo oli äänestysalueen ääniharava, mutta hävisi kuitenkin suhdeluvun perusteella esimerkiksi Kristo Päiviselle, eikä tullut valituksi eduskuntaan.
Kirjat > Maailman huonoin äiti

Maarit Salinin vuonna 2004 julkaistu debyyttikirja Maailman huonoin äiti kertoo Maaritin ja Jukan avioliitosta, Maaritin alkoholismista, huonoista väleistä lapsiin ja Hanna Salinin kuolemasta. Kun Sofia luki tätä kirjaa hän sai tietää Hannan kuoleman todellisen syyn eli sen, kuinka Maarit sammutti Hannan hengityskoneen sairaalassa.
Kirjat > Johan sopan keitin

Johan sopan keitin -kirja oli Maarit Salinin ja Ulla Taalasmaan yhteistyönä tekemä Ullan elämästä keittokirjan muodossa kertova kirja resepteineen. Kirja julkaistiin keväällä 2007. Kirjan kautta myös Seppo Taalasmaa nousi julkisuuteen, nimettiin Romantiikka-Sepoksi ja sittemmin päätyi politiikkaan.
Kirjat > Murhamaisterit

Murhamaisterit on Maarit Salinin viimeinen sarjassa julkaistu kirja, joka julkaistiin vuonna 2008. Se kertoo Aaro Vaalanteesta.
Terveys- ja hoitoala > Anonyymit alkoholistit

Anonyymit alkoholistit on raittiusjärjestö, josta Seppo Taalasmaa ja Maarit Salin hakivat apua alkoholismiinsa. Myös Riku Jääskeläinen suunnitteli menevänsä järjestön kokouksiin ennen kuolemaansa.
Terveys- ja hoitoala > Kellokosken mielisairaala

Kellokosken mielisairaala oli psykiatrinen sairaala, jonne Jutta Ojala joutui tyttärensä Madden kuoleman jälkeisen itsemurhayrityksen jälkeen. Ken Ojala kävi aina toisinaan katsomassa äitiään mielisairaalassa, samoin Kenin isoveli Daniel.
Terveys- ja hoitoala > Kuntoutuskoti Saarni

Kuntoutuskoti Saarni on hoitokoti, jonne Peppi Puolakka kirjautui sisään tajutessaan olevansa riippuvainen huumeista. Myöhemmin samaiseen kuntoutuskotiin tuotiin pakkohoitoon Joonatan Sievinen.
Terveys- ja hoitoala > Lapinlahden mielisairaala

Lapinlahden mielisairaala on psykiatrinen sairaala, jota näytettiin sarjassa ainakin 2000 ja 2015. Sairaalan potilaita olivat vuonna 2000 Katja Vainio ja Aki Nikkinen, sekä vuonna 2015 Marianna Kurki, Sergei Kuula ja Aaro Vaalanne sekä Raakel Kurki.
Terveys- ja hoitoala > Lintukoto

Lintukoto oli yksityinen hoitokoti, jonka Maria Mustonen omisti. Antti Polvijärvi vei Katariina Mäkelän Lintukotoon hoidettavaksi, sillä tämä oli luullut Antin kuolleen Sara-siskon lähetelleen tälle uhkausviestejä ja lopulta uhannut tappaa. Myös vuonna 2012 pikapaluun tehnyt Laura Kiviranta oli samassa hoitokodissa.
Terveys- ja hoitoala > Lääkärikeskus Muurahainen

Lääkärikeskus Muurahainen oli lääkäriasema, jossa Niko Vainio kävi terapiassa.
Terveys- ja hoitoala > Narsistien tukiryhmä

Narsistien tukiryhmä nähtiin sarjassa vuonna 2007, jossa Laura Kiviranta ja Eero Vanala tapasivat.
Terveys- ja hoitoala > Rauhalampi

Rauhalampi on hoitokoti ja psykiatrinen sairaala Matinkylässä, jossa Sofia Salin oli hoidettavana. Myöhemmin myös Paula Sievinen tuotiin samaan hoitokotiin, sillä hän oli hoitanut Romeo Aron vauvaikäistä tytärtä Maijaa luullen tätä traagisesti menehtyneeksi tyttärekseen Annikaksi sekä kidnapannut naapurin Elina Taalasmaan pojan Onnin luullessaan tätäkin vauvaikäiseksi Annikaksi.
Terveys- ja hoitoala > Sairaala Pihlajakadun lähettyvillä

Pihlajakadun lähettyvillä toimiva sairaala on nähty sarjassa alusta asti, mutta kuvauspaikka on vaihdellut vuosien aikana. Kuvauspaikkoina ovat toimineet Töölön sairaala vuosina 1999–2003, Marian sairaala vuosina 2004–2007, Meilahden sairaala vuosina 2007–2008, Kirurginen sairaala vuosina 1999 ja 2009–2013 sekä Eiran sairaala vuodesta 2013 eteenpäin.
Kalle Laitela toimi sairaalan johtajaylilääkärinä, mutta irtisanoutui, kun leikkasi alkoholin vaikutuksen alaisena vanhan harjoittelijansa, joka oli jäänyt auton alle ja tämä kuoli. Vuonna 2016 ja jälleen marraskuusta 2017 eteenpäin sairaalan fysioterapeuttina ja ensihoitajana on toiminut Peppi Puolakka. Pietari Haukkala toimi sairaalassa ensihoitajana. Lääkäri Romppainen työskentelee sairaalassa edelleen, vaikka hahmo on poistunut sarjasta. Sairaalan nykyinen toimitusjohtaja on Jutta Korhonen ja hänen assistenttinsa on Eva Tamminen. Myös Kalle Laitela ja Aaro Vaalanne ovat toimineet sairaalan toimitusjohtajana mutta saaneet potkut Kallen alkoholismin ja Sampo Kaukovaaran juonittelun sekä Aaron lääkeriippuvuuden takia. Nella Tamminen toimi aluksi Jutan assistenttina, mutta menetti työpaikkansa yrittäessään järjestää potkut Evalle. Sairaalassa tällä hetkellä toimivat lääkäreinä Kalle Laitela ja Anniina Aalto.
Aiemmin sairaalassa ovat työskennelleet myös muun muassa lääkäri Kujala, Katariina Mäkelä, Miika Mäkelä, Susu Honkanen, lääkäri Per-Olof Strandberg, Petra Kettunen johtajaylilääkärinä, pidemmän ajan sairaalassa työskennellyt sairaanhoitaja, joka käsitteli esimerkiksi Ismon syövän tilannetta, hämeenlinnalainen lääkäri Henna, lääkäri Ikonen, Sari Järvenpää, ensihoitajina Peppi Puolakka ja Pietari Haukkala, sairaanhoitajina Raisa Moilanen, Kristiina Pohjonen ja Elina Taalasmaa,  siivoajina Aaro Vaalanne ja Eva Tamminen, työsuojeluvaltuutettuna Jutta Korhonen palkanlaskijina Lasse Sievinen ja Aaro Vaalanne sekä yhdyskuntapalvelussa Isabella Holm ja Liisa Salo. Myös Sanni Taalasmaa halusi tulla sairaalaan töihin siivoojaksi, mutta Kalle ei suostunut tarjoukseen silloisten alkoholiongelmiensa takia.
Laki ja turvallisuus > Käräjäoikeus

Käräjäoikeus on ollut sarjassa tapahtumapaikkana vaihtelevasti alusta lähtien. Siellä on käsitelty esimerkiksi Kari Taalasmaan, Aamu Korhosen, Paula Sievisen ja Laura Kivirannan, Katariina Mäkelän, Heidi Aaltosen, Liisa Salon, Jenni Vainion sekä Marianna Kurjen, Elina Taalasmaan, Nella Tammisen, Mira Angervuon  Viola Angervuon, Anna-Liisa "Ansku" Lahden ja Ulpu Ritalan oikeudenkäyntejä.
Laki ja turvallisuus > Poliisilaitos Pihlajakadun lähettyvillä

Pihlajakadun lähettyvillä toimiva poliisilaitos on ollut sarjassa mukana alusta asti. Tapahtumapaikkana on toiminut alusta lähtien Helsingin poliisilaitos. Aiemmin siellä ovat työskennelleet muun muassa rikosylikonstaapeli Linda Eerikäinen, poliisipäällikkö Tiina Rajala, Antti Polvijärvi, konstaapeli Raittinen, rikoskonstaapeli Hyttinen, vanhempi konstaapeli Järvinen, Tapani Paju, Tuomo Tervajoki, rikoskomisario Susanna Viitta, rikostutkija Pentti Koura, vanhempi konstaapeli Markku Kortelainen, rikostutkija Heiskanen, rikostutkija Antero Tuppurainen, rikostutkija Päivi Mäki, Petteri Larsson, rikostutkija Multala, rikostutkija Virtanen, komisario Johanna Johansson, ylikomisario Eskelinen, Antero Voima, Sami Kosonen, Miki Kajander ja Joanna Lumijoki.
Laki ja turvallisuus > Vankila

Helsingin vankila on ollut sarjassa tapahtumapaikkana vaihtelevasti alusta lähtien.
Keväällä 2022 Matti Virtasen murhasta ja hautarauhan rikkomisesta Mira Angervuo, Viola Angervuo ja Nella Tamminen joutuivat vankilaan oikeudenkäynnin jälkeen.
Syksyllä 2022 Noel Axelssonin murhanyrityksistä Elina Taalasmaa joutui syyttömänä vankilaan Mira Angervuon, Viola Angervuon ja Nella Tammisen seuraksi.
Keväällä 2023 vartija Ulpu Ritala joutui vankilaan Anskun sellikaveriksi kun Mira Angervuo pääsi vapauteen.
Opiskelu > Koulu Pihlajakadun lähettyvillä

Koulu Pihlajakadun lähettyvillä on ollut sarjassa alusta asti, mutta koulun tilat ja julkisivu ovat muuttuneet vuosien varrella. Lähes kaikki Pihlajakadulla samoihin aikoihin asuneet peruskoulu- tai lukioikäiset henkilöt ovat opiskelleet samassa koulussa.
Sarjan alkuaikoina, vuosina 1999–2002, koulussa opiskelivat Saku Salin, Silja Salin, Chiqi Li, Miia Laitela, Kalle Laitela, Ken Ojala ja Teemu Korhonen. Sittemmin vuosina 2003–2006 siellä opiskelivat Kasper Koponen, Sauli Kiviranta, Sami Pajola, Annika Sievinen ja Heli Sievinen.
Vuosina 2006–2011 siellä opiskelivat Oona Kiviranta, Niko Vainio, Sofia Salin, Joonatan Sievinen, Miro Holm, Sampo Kaukovaara, Noa Okada, Peppi Puolakka, Heidi Aaltonen ja Konsta Nurmi. Myöhemmin vuosina 2011–2016 koulussa opiskelivat Tale Taalasmaa, Iida Mustonen, Janne Haukkala, Siru Honkanen, Elias Vikstedt, Matleena Rintala, Lari Väänänen ja Sanni Pohjonen. Myös Oliver Vuorela kävi Pihlajakadun lähettyvillä olevaa ala-astetta vuosina 2016–2017.
Vuodesta 2017 lähtien koulussa opiskelivat Severi Sievinen, Viola Angervuo, Nella Tamminen, Benjamin Taalasmaa ja Mira Angervuo. Viola, Mira ja Nella valmistuivat lukiosta ylioppilaiksi kevään 2022 jaksossa.
Koulun opettajina ovat toimineet muun muassa vuosina 2005–2006 Teresa Ala-Uotila, vuosina 2007–2008 Alpo Lassila sekä vuosina 2008–2009 Veera Puolakka. Alpo siirrettiin toiseen kouluun, koska hän ei puuttunut opiskelijoihin kohdistuvaan kiusaamiseen. Vuonna 2001 koulun rehtorina toimi Päivikki Helander, ja vuonna 2005 rehtorin virassa toimi Aarne Koskinen. Keväällä 2008 koulun rehtorina toimi Aila Mäki.
Majatalo Amandaa ulkopuolelta esittävä rakennus Armfeltintiellä, Helsingin Eirassa. Sarjassa majatalon kuvitteellinen osoite on Amanda Bed & Breakfast, Kastanjankatu 12, 00140 Helsinki.
Seppo lukee 7/24-lehteä.
Jukka Salovaara

Jukka Salovaara huhtikuussa 2023
Jukka Salovaara (s. 1968 Helsinki) on suomalainen diplomaatti. Hän on toiminut toukokuusta 2022 lähtien ulkoministeriön valtiosihteerinä. Salovaara toimi vuosina 2019–2022 Suomen pysyvänä edustajana ja edustuston päällikkönä Yhdistyneissä kansakunnissa.
Vuosina 2015–2019 Salovaara toimi ulkoministeriön poliittisen osaston päällikkönä. Aiemmin hän on toiminut mm. ulkoministeriön Eurooppa-osaston päällikkönä, valtioneuvoston EU-sihteeristön apulaispäällikkönä ja eduskunnan ulkoasiainvaliokunnan valiokuntaneuvoksena.
Salovaara valmistui valtiotieteiden maisteriksi Helsingin yliopistosta vuonna 1992 ja suorittanut ulkoministeriön kansainvälisten asioiden valmennuskurssin vuonna 1995.
Räsynukke

| Räsynukke> The Night of the Hunter |
| --- | --- |

Ohjaaja:  Charles Laughton
Käsikirjoittaja:  Davis Grubb James Agee
Tuottaja:  Paul Gregory
Säveltäjä:  Walter Schumann
Kuvaaja:  Stanley Cortez
Pääosat:  Robert Mitchum Shelley Winters Lillian Gish
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists Netflix
Ensi-ilta:  1955
Kesto:  93 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Räsynukke (The Night of the Hunter) on vuonna 1955 ensi-iltansa saanut film noirin tyyliin kuvattu mustavalkoinen elokuva. Sen on ohjannut näyttelijänä paremmin tunnettu britti Charles Laughton. Huijarisaarnaaja Harry Powellia näyttelee Robert Mitchum, ja naispääosissa nähdään Shelley Winters ja Lillian Gish.
Räsynukke perustuu kirjailija Davis Grubbin samannimiseen menestyskirjaan (julkaistu suomeksi nimellä Yön pahat silmät, Gummerus, 1957). Grubb teki ohjaajalle satakunta piirrosta siitä miten hän oli kuvitellut tapahtumat, ja osaa ohjaaja käytti kohtausten pohjana.
Filmi jäi Laughtonin ainoaksi ohjaustyöksi, koska se ei saanut aikoinaan sen enempää arvostelu- kuin yleisömenestystäkään. Myöhemmin Räsynukke on valittu klassikkona Kongressin kirjaston National Film Registryyn. The New York Timesin kriitikot valitsivat Räsynuken vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti luettelon kaikkien aikojen sadasta merkittävimmästä elokuvasta, ja Räsynukke sai kahdeksan ääntä.
Juoni

1930-luvun laman riivaamassa Yhdysvalloissa Ben Harper ryöstää pankin viimeisenä epätoivoisena keinona elättää kaksi lastaan ja vaimonsa Willa (Winters). Ryöstössä kuolee kaksi ihmistä. Kotona Ben piilottaa ryöstämänsä rahat, 10 000 dollaria, tyttärensä Pearlin lempileluun, räsynukkeen. Ben vannottaa viisivuotiasta Pearlia ja tämän kymmenvuotiasta veljeä Johnia olemaan paljastamatta rahojen piilopaikkaa. Poliisit saapuvat pihaan ja vievät Benin, joka tuomitaan rikoksesta hirtettäväksi.
Vankilassa teloitusta odottava Harper tutustuu huijarisaarnaaja Harry Powelliin (Mitchum), joka urkkii häneltä tietoja rahoista. Vapauduttuaan Powell menee tapaamaan Harperin perhettä. Lemmenkipeä leski Willa ihastuu liukaskieliseen Powelliin, ja pari menee naimisiin. John suhtautuu perheen uuteen "isään" alusta alkaen epäluuloisesti. Hän vannottaa pikkusiskoaan olemaan paljastamatta rahakätköä. Willa menee mukaan narsistisen huijarisaarnaajan toimintaan ja julistaa hengellisessä telttakokouksessa rahojen joutuneen paikkakunnan halki virtaavan joen syvyyksiin. Kun Willa tajuaa Powellin olevan todellisuudessa kiinnostunut vain ryöstösaaliista, Powell tappaa hänet, upottaa ruumiin jokeen ja väittää vaimonsa karanneen viettämään rietasta elämää. Hän on saanut selville lasten tietävän rahojen kätköpaikan ja on päättänyt puristaa tiedon heistä tavalla tai toisella. Lapset joutuvat lopulta paljastamaan kätkön, mutta onnistuvat pakenemaan nuken kanssa ja lähtevät veneellä joelle. Harper kuitenkin varastaa hevosen ja seuraa heitä jokea alavirtaan.
Lapset löytävät alajuoksulta uuden tilapäisperheen, johon kuulu perheensä menettäneitä alaikäisiä ja heitä kaitseva tarmokas nainen Rachel Cooper (Gish). Powell löytää pian heidät, mutta neiti Cooper onnistuu pitämään hänet loitolla talostaan haulikon avulla. Lopulta poliisit vangitsevat haavoittuneen Powellin, joka paljastuu kymmeniä naisia tappaneeksi sarjamurhaajaksi. Pidätyksen yhteydessä John ryntää hakkaamaan häntä Pearlin nukella, jolloin setelit pursuavat sen sisältä ulos. Powell tuomitaan kuolemaan. John ja Pearl jäävät neiti Cooperin luo ja saavat näin itselleen onnellisen perheen.
Elokuvan kuuluisassa kohtauksessa Harry Powell pitää hurmoksellisen esityksen hyvän ja pahan kamppailusta. Huijarisaarnaaja puristaa kätensä ristiin ja rystysissä nähdään tatuoinnit L-O-V-E ja H-A-T-E, rakkaus ja viha.
Näyttelijät

| 0 | 1 | 2 |
| --- | --- | --- |
|  Robert Mitchum  | … |  Harry Powell   |
|  Shelley Winters  | … |  Willa Harper   |
|  Lillian Gish  | … |  Rachel Cooper   |
|  Billy Chapin  | … |  John Harper   |
|  Sally Jane Bruce  | … |  Pearl Harper   |
Aiheesta muualla

Räsynukke Internet Movie Databasessa (englanniksi)
Björkbacka, Hannu: Kulttielokuvan kulissien takaa (DVD-arvostelu). 19.12.2010. Keskipohjanmaa. Arkistoitu 29.4.2013.
Baptistien maailmanliitto

Baptistien maailmanliitto (engl. Baptist World Alliance) on kansainvälinen järjestö, joka perustettiin vuonna 1905 järjestetyssä ensimmäisessä baptistien maailmankongressissa kokoamaan yhteen maailman baptistikirkkoja. Maailmanliitto kokoontuu viiden vuoden välein. Siihen kuuluu 210 baptistiryhmää, joissa on jäseninä noin 47 miljoonaa baptistia. Liiton tavoitteet ovat: 1) Yhdistää baptisteja maailmanlaajuisesti, 2) Johtaa maailman evankeliointia, 3) Vastata hädänalaisille ja 4) Puolustaa ihmisoikeuksia.
Aiheesta muualla

Baptist World Alliance (englanniksi)
Daffy Terävä

Daffy Terävä esiintymässä vuonna 2007.
Asko ”Daffy” Terävä (s. 1969 Helsinki) on tamperelainen kitaristi. Hän on vaikuttanut muun muassa yhtyeissä Yö (2000–2016), Nuket (1988–1992), Hangoverlähde?, Kohu-63 ja Colme cowboyta. Hän on soittanut myös muun muassa Pate Mustajärven, Michael Monroen, Pelle Miljoonan ja Harri Marstion taustayhtyeissä. Terävän ja basisti Jay Lewisin tultua erotetuksi Yöstä loppuvuodesta 2016 he perustivat yhdessä uuden yhtyeen nimeltä Jay Lewis Gang. Terävä on säveltänyt kappaleita muun muassa Colme cowboyta ja Nuket -yhtyeille.
Terävän ex-puoliso on laulaja Päivi Lepistö. Heillä on kaksi lasta. Lepistö ilmoitti helmikuussa 2025 omalla Facebook tilillään heidän eronneen.
Jukka-Pekka Mattila

Jukka-Pekka Ensio Mattila (s. 13. elokuuta 1963 Helsinki) on suomalainen liikemies, joka oli puhutuimpia 1980- ja 1990-lukujen vaihteen kasinotalouden riskisijoittajia Suomessa. Hän sai vuonna 2000 kuuden vuoden ehdottoman vankeustuomion talousrikoksista Notareal Oy:n loppuvaiheiden yhteydessä vuonna 1991. 1990-luvun loppupuolella hän johti valettujen laivapotkureiden viimeistelyn robotisoimiseen erikoistunutta Robotic Technology Systems plc -yhtiötä. Vuonna 1992 Mattila voitti moottoriveneiden Offshore I -luokan maailmanmestaruuden yhdessä italialaisen Walter Ragazzin kanssa.
Elämä ja ura

Mattila kirjoitti ylioppilaaksi Helsingin Suomalaisesta Yhteiskoulusta vuonna 1981. Tämän lisäksi hän on opiskellut myöhempinä vuosina liikkeenjohtoa (MBA) ja arkkitehtuuria muun muassa Yhdysvalloissa.lähde? Vuonna 1985 hän perusti yhdessä Juhani Sepän kanssa Notareal Oy:n. Sen ensimmäisenä toimialana oli kiinteistövälitys. Alussa toiminta keskittyi Kymi Kymmene -konsernin rantakaavoitettujen lomatonttien markkinointiin ja myyntiin, mutta kehittyi myöhemmin monialakonserniksi. Vuonna 1990 Notareal-konsernilla oli palveluksessaan noin 360 henkilöä. Konserniin kuuluivat Rakennusliikkeet Notarak Oy ja VAK rakennus Oy, Keittiökalustetehdas Ykkössisuste Oy, Tienrakennusalan Ässä Asfaltti Oy sekä Varastohotelli Leobragge Oy.lähde?
Vuonna 1990 Notareal-konsernin liikevaihto oli noin 450 miljoonaa markkaa. Sen verotettava tulos oli hiukan yli 40 miljoonaa markkaa voitollinen konsernin viimeisellä täydellä tilikaudella. Yhtiöllä oli tytäryhtiöitä myös ulkomailla. Brysselissä Notareal Belgium kaavoitti niin sanottujen punaisten lyhtyen korttelin, jonka yhtiö hankki kokonaan omistukseensa, minkä jälkeen se kaavoitettiin hotellikäyttöön, ja sille rakennettiin nykyinen Sheraton-hotelli. Portugalissa yhtiö teki suurehkoja liikekiinteistökauppoja, mutta vuonna 1990 siellä ei ollut enää toimintaa. Thaimaassa yhtiöllä oli kahden tornitalon rakennushanke yhteistyössä kiinalaisen konsortiumin kanssa, Pattayan Jomtien rannalla. Notareal omisti hankkeesta vähemmistöosuuden.lähde?
Mattila rakennutti yritysryppäineen myös Espooseen Ringside Golf -nimisen golfkentän, jonka rakentajana toimi Notareal Oy:n 100-prosenttisesti omistama Notarak Oy.
Mattila asetti konsernin emoyhtiön vapaaehtoiseen selvitystilaan helmikuussa 1991 sen jälkeen kun säästöpankit lopettivat yhtiön luototuksen ja nostivat luottojen korkotason yli 20 prosenttiin. Yhtiön nimestä muodostui konkurssin jälkeen median suosima versio "Not a real" -myytti, joka symboloi aikaisempaa niin sanottua kasinotalouden aikakautta. Yhtiön oman konserniesitteen mukaan (1988) nimi on muodostettu englanninkielisistä sanoista "Notary" ja "Real Estate".